Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS
Iepirkuma komisijas
2025. gada 4. augusta sēdē

Iepirkuma procedūras

**“Degvielas iegāde un automazgātavas pakalpojumi”**

Identifikācijas Nr. RS/2025/47

**NOLIKUMS**

**Rīga**

**2025**

**I VISPĀRĪGĀ INFORMĀCIJA**

1. **Iepirkuma priekšmets, procedūras veids un paredzamā līguma cena**
	1. Iepirkuma priekšmets – Degvielas iegāde un automazgātavas pakalpojumu.
	2. Galvenais CPV kods: 09100000-0 (Degvielas), papildus CPV kods: 09132000-3 (Benzīns), 09134200-9 (Dīzeļdegviela) un 50112300-6 (Automobiļu mazgāšanas un līdzīgi pakalpojumi).
	3. Iepirkuma veids - atklāta iepirkuma procedūra saskaņā ar Pasūtītāja Iepirkuma nolikumu.
	4. Iepirkuma paredzamā līguma cena: 356 000,00 EUR neieskaitot pievienotās vērtības nodokli (turpmāk – PVN).
	5. Iepirkuma komisija: iepirkuma procedūru organizē Pasūtītāja apstiprināta iepirkuma komisija (turpmāk – iepirkuma komisija).
2. **Iepirkuma identifikācijas numurs:** iepirkuma identifikācijas numurs – RS/2025/47.
3. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību "Rīgas satiksme"

Reģ. Latvijas Republikas Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800

1. **Pasūtītāja kontaktpersona:**

Alena Kamisarova, tālr. +371 67104791, mob.t. +371 28366242, e-pasts: Alena.Kamisarova@rigassatiksme.lv;

Māra Volkova, tel. +371 67104863, e-pasts – Mara.Volkova@rigassatiksme.lv.

1. **Pretendenti**
	1. Iepirkuma procedūrā var piedalīties jebkurš pretendents, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas nodrošināt šajā nolikumā minēto pakalpojumu sniegšanu, kā arī slēgt iepirkuma līgumu ar tajā minētajiem noteikumiem.
	2. Pretendentiem ir tiesības apvienoties apvienībā un iesniegt kopīgu piedāvājumu.
	3. Gadījumā, ja pretendentu apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība), vai jānoslēdz sabiedrības līgums, vienojoties par apvienības dalībnieku atbildības sadalījumu.

**II INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**

1. **Informācijas apmaiņa**
	1. Saziņa starp Pasūtītāju un ieinteresētajiem piegādātājiem iepirkuma procedūras ietvaros notiek latviešu valodā, rakstiski pa pastu vai e-pastu.
	2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu, nosūtot uz e-pasta adresi sekretariats@rigassatiksme.lv.
	3. Ja pretendents ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā piecas dienas pirms piedāvājumu iesniegšanas termiņa beigām.
	4. Jebkura papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājaslapā internetā sadaļā “Iepirkumi un izsoles”. Ieinteresētajam piegādātājam ir pienākums sekot līdzi publicētajai informācijai. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
2. **Iespējas saņemt iepirkuma procedūras dokumentus un ar tiem iepazīties**
	1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/> un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier.
3. **Piedāvājuma noformēšana**
	1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
	2. Piedāvājums iesniedzams latviešu. Iepirkuma procedūras norises laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
	3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
	4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
	5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
	6. Pasūtītājs nesedz nekādus izdevumus, kas pretendentiem ir radušies sakarā ar piedāvājuma sagatavošanu un iesniegšanu.
4. **Piedāvājumu iesniegšanas un atvēršanas vieta, datums, laiks un kārtība**
	1. Iepirkuma procedūras piedāvājumi jāiesniedz līdz **2025. gada 25. augusta plkst.14.00**, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
		1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
	2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
	3. Sagatavojot piedāvājumu, pretendents ievēro, ka:
		1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
		2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
	5. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
5. **Piedāvājuma derīguma termiņš**
	1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
	2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
6. **Piedāvājuma sastāvs**
	1. Piedāvājumi iesniedzami atbilstoši iepirkuma procedūras nolikumā iekļautajiem paraugiem. Pretendentu piedāvājums sastāv no:
		1. pieteikuma, kas sagatavots atbilstoši 1.pielikuma paraugam;
		2. pretendenta atlases dokumentiem, kas sagatavoti atbilstoši iepirkuma procedūras nolikuma 18.punktā noteiktajām prasībām;
		3. Tehniskā piedāvājuma, kas sagatavots saskaņā ar nolikuma 3.pielikumu un atbilstoši 19.1.punkta prasībām.
		4. Finanšu piedāvājuma, kas sagatavots saskaņā ar nolikuma 4.pielikumu un atbilstoši

19.2.punkta prasībām.

1. **Piedāvājuma apjoms**
	1. Piedāvājumu pretendents ir tiesīgs iesniegt par visu iepirkuma priekšmetu kopumā, piedāvājuma variantu iesniegšanu pasūtītājs nepieļauj. Nepilnīgi piedāvājumi nav atļauti.

**III INFORMĀCIJA PAR IEPIRKUMA PRIEKŠMETU**

1. **Iepirkuma priekšmets**
	1. **Iepirkuma priekšmets:** Degvielas iegāde un automazgātavas pakalpojumi, izmantojot Pretendenta degvielas uzpildes staciju tīklu un izsniegtās degvielas kartes (turpmāk – Pakalpojums). Pakalpojums jānodrošina saskaņā ar iepirkuma procedūras nolikuma prasībām.
	2. **Līguma termiņš:** 2 (divi) gadi no iepirkuma līguma noslēgšanas brīža
2. **Līguma izpildes laiks un vieta**
	1. Iepirkuma līguma projekts ir pievienots nolikumam kā 5.pielikums un kalpos par pamatu iepirkuma līguma noslēgšanai starp Pasūtītāju un iepirkuma procedūras uzvarētāju
	2. Iepirkuma līguma pielikumi tiks izstrādāti pēc iepirkuma procedūras uzvarētāja paziņošanas saskaņā ar nolikumā, tā pielikumos un iepirkuma procedūras uzvarētāja piedāvājumā ietverto informāciju.
	3. Norēķini starp Pasūtītāju un Izpildītāju tiek veikti saskaņā ar iepirkuma līguma (projekts nolikuma pielikumā Nr.5) 3.punktā noteikto kārtību.
	4. Līguma izpildes vieta – Latvijas Republikas teritorijā.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
	1. Iepirkuma komisija attiecībā uz Pretendentu, kuram būtu piešķiramas iepirkuma līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst nolikumā noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, kas pārsniedz 150 euro. Ja nodokļu parādi pārsniedz 150 euro, Iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta piektās daļas 1. punkta c) apakšpunktu un sestās daļas regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
	2. Iepirkuma komisija attiecībā uz Pretendentu, kuram būtu piešķiramas iepirkuma līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, pieprasa iesniegt kompetentu institūciju izziņas (Izslēgšanas gadījumu neesamība var tikt pierādīta arī ar izziņām, ko Pretendents par sevi iegūst no Elektroniskās iepirkumu sistēmas), kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
	3. Pasūtītājs veic pārbaudi un izslēdz Pretendentu no dalības iepirkumu procedūrā Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
	4. Pasūtītājs veic pārbaudi un izslēdz Pretendentu no dalības iepirkumu procedūrā, ja tiek konstatēti 2022.gada 8.aprīļa Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1.panta 23.punktā iekļautajā 5.k panta 1.punktā noteiktie gadījumi.
2. **Prasības profesionālās darbības veikšanā**
	1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir fiziskā persona, tad jābūt reģistrētam kā saimnieciskās darbības veicējam, vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
	2. Ja pretendents ir apvienība, tad apvienības dalībniekiem ir jābūt noslēgtai vienošanās par katram apvienības dalībniekam nododamo izpildāmo darbu daļu procentos no piedāvātās kopējās iepirkuma līguma summas un šo darbu raksturojumu. Ja apvienība nolikumā noteiktajā kārtībā tiek atzīta par iepirkuma procedūras uzvarētāju un iegūst tiesības slēgt iepirkuma līgumu, tad apvienības dalībniekiem pirms iepirkuma līguma noslēgšanas jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
	3. Pretendentam ir spēkā esoša speciālā atļauja (licence) degvielas mazumtirdzniecībai Latvijas Republikā.
3. **Prasības pretendenta tehniskajām un profesionālajām spējām**
	1. Pretendentam ir stabili finanšu un saimnieciskās darbības rādītāji, kurus, piemērojot vispārpieņemtos finanšu analīzes paņēmienus, kā arī pamatojoties uz pēdējā auditētā un apstiprinātā gada pārskata (ja audita (revidenta ziņojuma) sagatavošana nepieciešama saskaņā ar normatīvo aktu prasībām) vai operatīvā finanšu pārskata (ja pretendenta darbības laiks ir mazāks nekā viens gads un tam nav normatīvajos aktos noteiktajā kārtībā sagatavots un apstiprināts gada pārskats) rezultātiem, raksturo **pozitīvs pašu kapitāls**.

Ja Pretendents ir apvienība, tad vismaz vienam no piegādātāju apvienības dalībniekiem, uz kura finansiālajām spējām piegādātājs balstās un kurš būs finansiāli atbildīgs par līguma izpildi, ir jāatbilst 17.1. punktā noteiktajai prasībai.

**V PRETENDENTA ATBILSTĪBAS PĀRBAUDE**

**(ATLASES DOKUMENTI)**

1. Lai Pasūtītājs izvērtētu pretendentu un pretendents apliecinātu savu atbilstību nolikuma IV sadaļā paredzētajām prasībām, pretendentam jāiesniedz sekojoši dokumenti:
	1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 16.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 16.1.punktam pārliecinās attiecīgo informāciju iegūstot publiskajā datubāzē;
	2. Lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs.
	3. Lai apliecinātu nolikuma 16.2.punkta izpildi, Pretendents iesniedz speciālās atļaujas (licences) degvielas mazumtirdzniecībai kopiju vai izdruku no Valsts ieņēmumu dienesta mājaslapā pieejamās datu bāzes. Licences reģistrāciju un statusu iepirkumu komisija pārbaudīs Valsts ieņēmumu dienesta mājaslapā Publiskojamo datu bāzē sadaļā “Speciālās atļaujas (licences) un izziņas darbībām ar akcīzes precēm”.
	4. Lai apliecinātu nolikuma 17.1.punkta izpildi, Pretendents iesniedz pēdējā apstiprināta gada pārskata sastāvdaļu – bilances un zvērināta revidenta ziņojuma, ja uz pretendentu attiecas pienākums iesniegt gada pārskatu zvērinātam revidentam pārbaudei saskaņā ar Gada pārskatu likumu vai Gada pārskatu un konsolidēto gada pārskatu likumu, kopijas vai, ja uz pieteikuma iesniegšanas brīdi neviens gada pārskats nav apstiprināts, tad operatīvās (-o) bilances, kuru ir pārbaudījis zvērināts revidents, kopijas par visiem gadiem, kuros veikta pretendenta saimnieciskā darbība, licences apliecināta kopija, kas apliecina pretendenta tiesības nodarboties ar degvielas mazumtirdzniecību Latvijas Republikā.
	5. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
	6. Apliecinot atbilstību prasībām attiecībā uz pretendenta tehniskajām un profesionālajām spējām, pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas.
	7. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir 10 000 EUR bez PVN vai lielāka, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgās iepirkuma procedūras ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
	8. Pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām.

**VI PIEDĀVĀJUMS**

1. Piedāvājumu veido tehniskais un finanšu piedāvājums:
	1. **Tehniskais piedāvājums** - apliecinot atbilstību tehniskajai specifikācijai, pretendents iesniedz tehnisko piedāvājumu, kurā pretendents detalizēti apraksta savu piedāvājuma atbilstību tehniskās specifikācijas prasībām, kā arī, atbilstoši tehniskā piedāvājuma 3.pielikumā ietvertajai formai, uzskaita visas tā rīcībā esošās degvielas uzpildes stacijas Latvijas Republikas teritorijā.
	2. Kopā ar tehnisko piedāvājumu pretendentam jāiesniedz degvielas karšu lietošanas noteikumi, ievērojot tehniskās specifikācijas noteikumus.
	3. **Finanšu piedāvājums** Pretendetssagatavo ievērojot šādi nosacījumi:
		1. Pretendents sagatavo finanšu piedāvājumu saskaņā ar Finanšu piedāvājuma formām:
			1. 4.pielikums – Finanšu piedājums;
			2. 4.1.pielikums - Dīzeļdegvielas viena litra vidējā cena EUR bez PVN;
			3. 4.2.pielikums - Bezsvina benzīna ar oktānskaitli 95 viena litra vidējā cena EUR bez PVN;
			4. 4.3.pielikums - Bezsvina benzīna ar oktānskaitli 98 viena litra vidējā cena EUR bez PVN;
			5. 4.6.pielikums - Automazgāšanas pakalpojuma vidējā cena EUR bez PVN;
		2. Piedāvājuma cenas jānorāda bez pievienotās vērtības nodokļa;
		3. Visām (katras pozīcijas) cenām jābūt norādītām ar precizitāti 4 (četras) zīmes aiz komata.
		4. Visām (katras pozīcijas) atlaidēm jābūt norādītām ar precizitāti 2 (divas) zīmes aiz komata.

**VII PIEDĀVĀJUMU VĒRTĒŠANAS KĀRTĪBA**

1. **Piedāvājumu vērtēšanas kārtība**
	1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija.
	2. No sākuma komisija veic piedāvājumu noformējuma pārbaudi, kuras laikā iepirkuma komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, iepirkuma komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
	3. Iepirkuma komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma procedūras dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
	4. Iepirkuma komisija veic pretendenta tehniskā piedāvājuma atbilstības pārbaudi iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
	5. Izvērtējot pretendenta finanšu piedāvājumu, iepirkuma komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Iepirkuma komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Iepirkuma komisija ņem vērā izlabotās cenas.
	6. Iepirkum komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Iepirkuma komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
	7. Iepirkuma komisija veic pretendenta kvalifikācijas pārbaudi, vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
	8. Iepirkuma komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
	9. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**
	1. Piedāvājuma izvēles kritērijs ir Nolikuma prasībām atbilstošs piedāvājums **ar zemāko kopējo piedāvāto cenu**.
	2. Ja vairāki piedāvājumi ir ar vienādu kopējo summu, iepirkuma komisija izvēlas tā pretendenta piedāvājumu, kurš piedāvājis viszemāko kopējo līgumcenu EUR bez PVN kritērijā saskaņā ar pielikumu Nr.4.2. “Bezsvina benzīna ar oktānskaitli 95”, ja tomēr iepriekšējā teikumā minētajā kritērijā divi vai vairāki Pretendenti ir piedāvājuši vienādu cenu, Komisija izvēlas to pretendentu, kurš ir veicis lielākus nodokļu maksājumus valsts kopbudžetā pēdējā gadā, par kuru likumā noteiktajā kārtībā ir iesniegts gada pārskats.
3. **Lēmumu pieņemšanas kārtība un pretendentu informēšana**
	1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas Iepirkuma komisijas locekļu, bet ne mazāk kā trīs locekļi.
	2. Iepirkuma komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Iepirkuma komisijas loceklis nevar atturēties no lēmuma pieņemšanas.
	3. Lēmumu par iepirkumu procedūras rezultātiem pieņem Iepirkuma komisija saskaņā ar nolikuma 21.punktā noteikto piedāvājumu izvēles kritēriju.
	4. Iepirkuma komisija var jebkurā brīdī pārtraukt iepirkuma procedūru, ja tam ir objektīvs iemesls.
	5. Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.
4. **Iepirkuma līguma noslēgšana**
	1. Iepirkuma komisijas lēmums un paziņojums par iepirkuma procedūras uzvarētāju, ar kuru tiks slēgts iepirkuma līgums, ir pamats iepirkuma līguma sagatavošanai. Līgums tiek slēgts uz pretendenta piedāvājuma pamata atbilstoši līguma projektam, kas pievienots nolikumam kā 5.pielikums.
	2. Ja pretendents ir apvienība, apvienības dalībniekiem pirms iepirkuma līgumu noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija **vai** jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Ja personālsabiedrība (pilnsabiedrība) ir reģistrēta attiecīgā ārvalsts reģistrā, jāiesniedz dokuments, kas apliecina minētās reģistrācija esamību. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
	3. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), Iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu ar zemāko cenu, vai pārtraukt iepirkuma procedūru, neizvēloties nevienu piedāvājumu.
	4. 5 (piecu) darba dienu termiņš pēc pretendenta lūguma var tikt pagarināts, ja izraudzītajam pretendentam nav iespējams ievērot termiņu objektīvu iemeslu dēļ – sakarā ar nolikuma nosacījumu izpildi par personālsabiedrības izveidi (ja izraudzītais pretendents ir apvienība)vai Latvijas Republikas normatīvajos aktos noteikto dokumentu, kas apliecina ārvalstu speciālista tiesības sniegt attiecīgus profesionālus pakalpojumus Latvijas Republikā, iesniegšanu.
	5. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu ar zemāko cenu, bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
5. **Pielikumi**
6. pielikums – Pieteikuma forma;
7. pielikums – Tehniskā specifikācija;
8. pielikums – Tehniskā piedāvājuma veidne;
9. pielikums – Finanšu piedāvājuma veidne:
	1. Pielikums - Dīzeļdegvielas viena litra vidējā cena (EUR bez PVN);
	2. Pielikums - Bezsvina benzīna ar oktānskaitli 95 viena litra vidējā cena (EUR bez PVN);
	3. Pielikums - Bezsvina benzīna ar oktānskaitli 98 viena litra vidējā cena EUR bez PVN);
	4. Pielikums - Automazgāšanas pakalpojuma vidējā cena (EUR bez PVN);
10. pielikums - Iepirkuma līguma projekts.

RP SIA “Rīgas satiksme”

Iepirkumu komisijas priekšsēdētājas vietniece

*/elektroniski parakstīts/* L.Hodaseviča

**1.pielikums**
iepirkuma procedūras nolikumam
“Degvielas iegāde un automazgātavas pakalpojumi”

identifikācijas Nr. RS/2025/47

**PIETEIKUMA FORMA**

**Pieteikums**

**Iepirkuma procedūrā “Degvielas iegāde un automazgātavas pakalpojumi”**

identifikācijas Nr. RS/2025/47

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālruņa numurs** |  |
| **E-pasta adrese** |  |

1. **PIETEIKUMS**

Iepazinušies ar Iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu Iepirkuma procedūrā un apliecinām savu atbilstību Iepirkuma procedūras nolikuma prasībām.

Iesniedzot piedāvājumu, mēs apliecinām, ka esam iepazinušies ar Iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma slēgšanas tiesību piešķiršanas gadījumā pildīt visus Iepirkuma procedūras nolikumam pievienotā līguma projektā noteiktos nosacījumus.

Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.

Informējam, ka uzņēmuma patiesais labuma guvējs ir -\_\_\_\_\_\_\_\_\_\_\_\_\_\_\_\_\_ **[[1]](#footnote-1)**

Apliecinām, ka Pretendenta pārstāvētā uzņēmumā īpašumtiesības vairāk nekā 50% apmērā tieši vai netieši nepieder:

- juridiskajai personai, vienībai vai struktūrai, kura reģistrēta Krievijas Federācijā;

- fiziskajai personai Krievijas pilsonim, vai fiziskās personas dubultpilsonības gadījumā viena no pilsonībām ir Krievijas Federācijas pilsonība;

- fiziskajai personai, kas dzīvo Krievijas Federācijā.

Kā arī apliecinu, ka plānotais darījums ar Pasūtītāju nenotiek iepriekš minēto personu vārdā vai vadībā**[[2]](#footnote-2)**.

Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**2.pielikums**

iepirkuma procedūras nolikumam
“Degvielas iegāde un automazgātavas pakalpojumi”

identifikācijas Nr. RS/2025/47

**TEHNISKĀ SPECIFIKĀCIJA[[3]](#footnote-3)**

1. **Iepirkuma priekšmets:**
	1. 95. markas benzīns;
	2. 98.markas benzīns;
	3. Dīzeļdegviela;
	4. Automazgātavas pakalpojumi.
2. **Prasības degvielai**

2.1. 95. un 98.markas benzīnam ir jāatbilst Ministru kabineta 2000. gada 26. septembra noteikumu Nr.332 “Noteikumi par benzīna un dīzeļdegvielas atbilstības novērtēšanu” prasībām un Latvijas Republikas standartam LVS EN 228+A1:2017 “Automobiļu degvielas. Bezsvina benzīns. Prasības un testēšanas metodes” vai ekvivalentam.

2.2. Dīzeļdegvielai ir jāatbilst Ministru kabineta 2000. gada 26. septembra noteikumu Nr.332 “Noteikumi par benzīna un dīzeļdegvielas atbilstības novērtēšanu” prasībām un Latvijas Republikas standartam LVS EN 590+A1:2017 “Automobiļu degvielas. Dīzeļdegviela. Prasības un testēšanas metodes” vai ekvivalentam. Ziemas periodā (no 1. novembra līdz 15. aprīlim) dīzeļdegvielai ir jāatbilst Latvijas Republikas standarta LVS EN 590+A1:2017 prasībām vai ekvivalentam, CFPP (Auksta filtra nosprostošanas punkts) temperatūrai jābūt līdz -32̊ C un saduļķošanās temperatūrai līdz -22̊ C.

2.3. Mainoties Latvijas Republikas un/vai Eiropas Savienības normatīvo aktu vai standartu prasībām attiecībā uz degvielas kvalitāti, Pretendentam būs jānodrošina jaunajiem kritērijiem atbilstošas kvalitātes degvielas piegādi.

2.4. Degvielas kvalitātes nodrošināšanai kā garantija tiek izvirzīta prasība: nekvalitatīvas Degvielas iegādes gadījumā, ja rezultātā Pasūtītāja transportlīdzekļiem ir radušies izdevumi, kas apstiprināti ar atbilstošu neatkarīgas ekspertīzes atzinumu, Pretendents atlīdzina Pasūtītājam zaudējumus normatīvajos aktos noteiktajā kārtībā.

1. **Prasības degvielas uzpildes stacijām**
	1. Pretendentam jānodrošina iespēju saņemt Degvielu nepārtraukti – katru dienu, 24 stundas diennaktī, visā pretendentam piederošajā degvielas uzpildes staciju tīklā, kas aptver visu Latvijas Republiku. Rīgas pilsētas administratīvās teritorijas robežās jāatrodas ne mazāk kā 10 degvielas uzpildes stacijām.
	2. Pieejamas vismaz 4 degvielas uzpildes stacijas ar automašīnu virsbūves mazgāšanas nodrošināšanu Rīgas administratīvajā teritorijā.
	3. Kopā ar tehnisko piedāvājumu pretendentam jāiesniedz degvielas uzpildes staciju sarakstu atbilstoši formai, kas pievienota kā Nolikuma 3.pielikums.
2. **Prasības pretendenta izsniegtajām degvielas kartēm:**
	1. Pretendents izsniedz Pasūtītājam degvielas kredītkartes (turpmāk – degvielas kartes), kas nodrošina norēķinus par Degvielu un pakalpojumiem automātiskās automazgātuvēs un/vai mazgātuvēs ar manuālu auto mazgāšanu visās pretendenta degvielas uzpildes stacijās Latvijas Republikas teritorijā.
	2. Pretendents piešķir Pasūtītājam kredītlimitu ne mazāk kā **EUR 30 000** (trīsdesmit tūkstoši *euro,* 00 centi) (norādīts Nolikuma 3. pielikumā) apmērā, kura ietvaros tiek izmantotas degvielas kartes. Līdzējiem ir tiesības vienoties par lielāku kredītlimita apmēru. Par norēķinu perioda (viens kalendārais mēnesis) laikā izmantoto kredītu procenti netiek maksāti, ja tas tiek dzēsts noteiktajā termiņā.
	3. Līdz katra mēneša 5. datumam pretendents iesniedz Pasūtītājam rēķinu par iepriekšējā mēnesī iegādātajiem pakalpojumiem. Pretendentam jānodrošina iespēja izsniegt rēķinu apkopojumu par visām Pasūtītājam izsniegtajām degvielas kartēm, gan atsevišķi izvērstu rēķinu par katru degvielas karti. Rēķins jāiesniedz MS EXCEL formātā. Rēķinu izsniegšana ir bez maksas. Rēķinā katrai pakalpojuma pozīcijai jābūt atšifrētai atsevišķi.
	4. Pasūtītājs norēķinās par iegādāto Degvielu un pakalpojumiem 30 (trīsdesmit) dienu laikā pēc rēķina saņemšanas.
	5. Pretendentam jānodrošina degvielas karšu izgatavošanu un izsniegšanu Pasūtītājam ne vēlāk kā 5 darba dienu laikā no pasūtījuma nosūtīšanas brīža.
	6. Pretendents nodrošina iespēju katrai kredītkartei pievienot attēlojamo informatīvo tekstu: RP SIA “RĪGAS SATIKSME”.
	7. Ar izsniegto degvielas karti visās pretendenta degvielas uzpildes stacijās iespējams uzpildīt tikai noteiktu Degvielas veidu (benzīnu vai dīzeļdegvielu).
	8. Pretendents nodrošina piekļuvi interneta vietnei informācijas iegūšanai par visām Pasūtītājam izsniegtajām kredītkartēm un veiktajām darbībām ar katru kredītkarti vai 1 (vienas) darba dienas laikā pēc Pasūtītāja pieprasījuma Pretendents izsniedz informācijas apkopojumu gan par visām Pasūtītājam izsniegtajām kredītkartēm, gan atsevišķi izvērstu informāciju par veiktajām darbībām ar katru kredītkarti.
	9. Pretendentam ir jānodrošina, ka ar degvielas kartēm ir iespējams iegādāties tikai Degvielu un sniegt automazgātavas pakalpojumus.
	10. Izpildītājs bez papildu maksas Pasūtītājam nodrošina iespēja iegūt informāciju par degvielas kartes konta atlikumu, izmantojot tālruni vai internetā.
	11. Pretendentam jānodrošina Pasūtītājs ar kredītkartēm bez maksas.
	12. Pasūtītājam ir tiesības administrēt karšu lietotāju pieejamos pakalpojumus.
3. **Papildus pakalpojumu apraksts**
	1. Pieejamas vismaz 4 automašīnas virsbūves mazgāšanas vietas Rīgas administratīvajā teritorijā.
	2. Automašīnu mazgāšanas sevī ietver virsbūves skalošanu, virsbūves mazgāšanu, riteņu mazgāšanu, žāvēšanu vai nosusināšanu, vaskošanu un/vai auto mazgāšanas iespējas manuāli.
	3. Pakalpojumam ir jāatbilst spēkā esošo Latvijas Republikas normatīvo dokumentu prasībām.
4. **Kopējais plānotais pakalpojumu pasūtījuma apjoms mēnesī**
	1. Degvielas apjoma veida proporcija var tik mainīta nemainoties indikatīvajam apjomam:

|  |  |
| --- | --- |
| Degvielas veids | Indikatīvais apjoms[[4]](#footnote-4) 1 (vienā) **mēnesī vidēji** |
| 95.markas benzīns (litros) |   4 270 |
| 98.markas benzīns (litros) | 110 |
| Dīzeļdegvielas (litros) |   3 250 |
| Mazgāšanas reizes | 23 |

6.2 Pasūtītājs ir tiesīgs bez soda sankcijām noslēgtā līguma darbības laikā neiegādāties visu plānoto Degvielas apjomu, kas norādīts Tehniskajā specifikācijā.

**3.pielikums**

iepirkuma procedūras nolikumam
“Degvielas iegāde un automazgātavas pakalpojumi”

identifikācijas Nr. RS/2025/47

**TEHNISKAIS PIEDĀVĀJUMA VEIDNE**

 Ar šo Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*nosaukums, reģistrācijas numurs),* iesniedzot tehnisko piedāvājumu, apliecina Pasūtītāja prasību nodrošināšanu saskaņā ar Nolikuma 2. pielikumu (Tehniskā specifikācija).

|  |  |  |  |  |
| --- | --- | --- | --- | --- |
| **Nr.p.k.** | **DUS nosaukums** | **DUS adrese** | **Darba laiks** | **Pieejamie Degvielas veidi/ pakalpojumi**\* |
| **DD** | **95** | **98** | **Automazgāšana** |
| 1. |  |  |  |  |  |  |  |
| 2. |  |  |  |  |  |  |  |
| 3. |  |  |  |  |  |  |  |
| … |  |  |  |  |  |  |  |

\* Norādīt piedāvātajā DUS adresē pieejamos Degvielas veidus un pakalpojumu (dīzeļdegviela, bezsvina benzīns ar oktānskaitli 95, un/vai bezsvina benzīns ar oktānskaitli 98 un/vai Automazgāšana) saskaņā ar Nolikuma 4.pielikumu (*Finanšu piedāvājums*). **Piedāvāto Degvielas veidu un pakalpojumu apzīmē ar “X”**.

Pretendents piešķir Pasūtītājam kredītlimitu ne mazāk kā **EUR \_\_\_\_\_\_\_\_\_\_ (\_\_\_\_\_\_\_\_\_\_\_ *euro,* 00 centi)**[[5]](#footnote-5) apmērā, kura ietvaros tiek izmantotas degvielas kartes. Līdzējiem ir tiesības vienoties par lielāku kredītlimita apmēru. Par norēķinu perioda (viens kalendārais mēnesis) laikā izmantoto kredītu procenti netiek maksāti, ja tas tiek dzēsts noteiktajā termiņā.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats, paraksts

**4.pielikums**

iepirkuma procedūras nolikumam
“Degvielas iegāde un automazgātavas pakalpojumi”

identifikācijas Nr. RS/2025/47

**Finanšu piedāvājuma veidne**

Pretendents \_\_\_\_\_\_\_\_\_\_\_\_\_\_\_\_\_\_\_\_ iesniedz šādu finanšu piedāvājumu:

(pretendenta nosaukums)

|  |  |  |  |
| --- | --- | --- | --- |
| **Nr.** | **Nosaukums** | **Apjoms mēnesī** | **Cena kopā par apjomu ieskaitot atlaidi, EUR bez PVN\*** |
|  | **1** | **2** | **3** |
| 1. | 95. markas benzīns (litros) | 4 270 litri |  |
| 2. | 98.markas benzīns (litros) |  110 litri |  |
| 3. | Dīzeļdegvielas (litros) |   3 250 litri |  |
| 4. | Mazgāšanas reizes | 23 reizes |  |
| **Pavisam kopā EUR bez PVN (vērtējamā cena):** |  |

**\* Pretendents aizpilda ņemot vērā “Finanšu piedāvājums” veidnēs (pielikumi 4.1., 4.2., 4.3., 4.4.) norādīto attiecīgās Preces / Pakalpojuma cenu par apjomu ieskaitot atlaidi, EUR bez PVN. Pielikumi atsevišķos EXCEL failos:**

1. **4.1\_piel\_Dīzeļdegvielas viena litra vidējā cena;**
2. **4.2.\_piel\_Bezsvina benzīna ar oktānskaitli 95 viena litra vidējā cena;**
3. **4.3.\_piel\_Bezsvina benzīna ar oktānskaitli 98 viena litra vidējā cena;**
4. **4.4.\_piel\_Automazgāšanas pakalpojuma vidējā cena.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats, paraksts

**5.pielikums**
iepirkuma procedūras nolikumam
“Degvielas iegāde un automazgātavas pakalpojumi”

identifikācijas Nr. RS/2025/47

**Līguma projekts**

**LĪGUMS Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Degvielas iegāde un automazgātavas pakalpojumi

**Rīgas pašvaldības sabiedrība ar ierobežotu atbildību „Rīgas satiksme”**, vien.reģ.Nr.40003619950, turpmāk – Pircējs, tās \_\_\_\_\_\_\_\_\_\_\_\_ personā, kas rīkojas saskaņā ar valdes pilnvarojumu, no vienas puses,

un

**„\_\_\_\_\_\_\_\_\_\_”**, vien.reģ.Nr. \_\_\_\_\_\_\_\_\_\_\_, turpmāk – Pārdevējs, tās \_\_\_\_\_\_\_\_\_\_\_\_\_\_\_ personā, kas rīkojas saskaņā ar\_\_\_\_\_\_\_\_\_\_\_\_\_\_\_, no otras puses, katrs atsevišķi un abi kopā, turpmāk – Līdzējs/Līdzēji, pamatojoties uz Pircēja rīkotās iepirkuma procedūras “Degvielas iegāde un automazgātavas pakalpojumi” (identifikācijas Nr. RS/2025/47) rezultātiem, noslēdz šādu līgumu, turpmāk – Līgums:

1. **Līguma priekšmets un vispārīgie noteikumi**
	1. **Pircējs** pasūta un **Pārdevējs** apņemas pārdot **Pircējam** 95. un 98. markas benzīnu un sezonai atbilstošu dīzeļdegvielu, turpmāk kopā saukta – Degviela un automazgāšanas pakalpojumus (turpmāk – Pakalpojums), saskaņā ar Līguma un tā pielikumu noteikumiem.
	2. **Pārdevēja** pārdotajai Degvielai jāatbilst Latvijas Republikā spēkā esošajos normatīvajos aktos noteiktajām kvalitātes prasībām, un Pakalpojumam jātbilst Latvijas Republikā spēkā esošajos normatīvajos aktos noteiktajām prasībām.
	3. Ar šo Līgumu **Pārdevējs** apņemas visās tam piederošajās degvielas uzpildes stacijās pārdot Degvielu un Rīgas administratīvajā teritorijā vismaz 4 degvielas uzpildes stacijās pārdot Pakalpojumu **Pircēja** darbiniekiem, kuri kā maksāšanas līdzekli lieto **Pārdevēja** izdotas derīgas degvielas kredītkartes (turpmāk – degvielas kartes). Par derīgu Līguma izpratnē uzskatāma degvielas karte, kura atbilst **Pārdevēja** izdoto degvielas karšu raksturlielumiem un karšu lietošanas noteikumu prasībām.
	4. Līguma kopējā darījuma summa ir **EUR 356 000,00** (trīs simti piecdesmit seši tūkstoši euro 00 centi), neieskaitot pievienotās vērtības nodokli, turpmāk – PVN. PVN likme tiks piemērota saskaņā ar spēkā esošo likumu “Par pievienotās vērtības nodokli”.
2. **Līdzēju saistības**
	1. **Pārdevējs** apņemas pēc **Pircēja** pilnvarotās personas rakstiska pieprasījuma izsniegt atbilstošu daudzumu degvielas karšu ne vēlāk kā 5 (piecu) darba dienu laikā no pieprasījuma saņemšanas dienas.
	2. **Pārdevējs** piešķir **Pircējam** kredītlimitu ne mazāk kā EUR \_\_\_\_\_\_\_\_\_.00 (\_\_\_\_\_\_\_\_\_\_ *euro*, 00 centi) apmērā, kura ietvaros tiek izmantotas degvielas kartes. Līdzējiem ir tiesības vienoties par lielāku kredītlimita apmēru. Par norēķinu perioda (viens kalendārais mēnesis) laikā izmantoto kredītu procenti netiek maksāti, ja tas tiek dzēsts noteiktajā termiņā.
	3. **Pircējs** apņemas ievērot **Pārdevēja** norādījumus, kas attiecas uz degvielas karšu izmantošanu, saskaņā ar 1.1.pielikumu, kas ir Līguma neatņemama sastāvdaļa. Ja **Pārdevēja** degvielas karšu lietošanas noteikumi atšķiras no atklātā konkursa “Degvielas iegāde un automazgātavas pakalpojumi” vai Līguma noteikumiem, tiek piemēroti Līguma noteikumi.
	4. **Pārdevējam** jānodrošina iespēja **Pircēja** darbiniekiem saņemt Degvielu visās **Pārdevēja** degvielas uzpildes stacijās nepārtraukti – katru dienu, 24 stundas diennaktī (izņemot stacijas, kuras nakts laikā tiek slēgtas) un Pakalpojumu nodrošina darba dienās vismaz no plkst. 8:00 līdz 19:00, sestdienās un svētdienās vismaz no plkst. 9:00 līdz 17:00. **Pārdevējam** jānodrošina, ka ar degvielas karti var iegādāties tikai Degvielu, noteiktu Degvielas veidu (benzīnu vai dīzeļdegvielu) un Pakalpojumu.
	5. Līguma darbības laikā **Pārdevējs** apņemas **Pircējam** pārdot Degvielu un Pakalpojumu, piemērojot šādas atlaides EUR bez PVN no viena Degvielas litra mazumtirdzniecības cenas Degvielas un Pakalpojumu ar atlaidi procentos (%) pirkšanas brīdī:
		1. **95. markas benzīnam – \_\_\_,\_\_\_EUR ar PVN** **/ litrā (\_\_\_,\_\_\_EUR bez PVN** **/ litrā);**
		2. **98. markas benzīnam – \_\_\_,\_\_\_ EUR ar PVN** **/ litrā (\_\_\_,\_\_\_EUR bez PVN** **/ litrā);**
		3. **dīzeļdegvielai – \_\_\_,\_\_\_ EUR ar PVN** **/ litrā (\_\_\_,\_\_\_ EUR bez PVN** **/ litrā);**
		4. **automazgāšanas pakalpojumam – \_\_\_\_,\_\_\_% (\_\_\_\_\_\_\_\_\_\_\_\_ procenti).**
	6. Pārdevējs var vienpusēji palielināt 2.5.punktā piedāvātās atlaides, informējot Pircēja pilnvarotās personas (e-pastā).
	7. **Pārdevējs** apņemas līdz katra mēneša 5.datumam iesniegt **Pircējam** rēķinu par iepriekšējā mēnesī pārdoto Degvielu un Pakalpojumu. **Pārdevējam** jānodrošina iespēja izsniegt rēķinu apkopojumu par visām **Pircējam** izsniegtajām degvielas kartēm, gan atsevišķi izvērstu rēķinu par katru degvielas karti. Rēķins jāiesniedz MS EXCEL formātā.
	8. **Pircējs** apņemas norēķināties par ar degvielas kartēm saņemto Degvielu un Pakalpojumu 30 (trīsdesmit) dienu laikā no rēķina saņemšanas dienas. Ja **Pārdevējs** nokavē rēķina iesniegšanas termiņu, samaksas termiņš pagarinās par attiecīgo dienu skaitu.
	9. **Pārdevējs** nodrošina iespēju katrai kredītkartei pievienot attēlojamo informatīvo tekstu: RP SIA “RĪGAS SATIKSME”.
	10. **Pārdevējs** nodrošina piekļuvi interneta vietnei informācijas iegūšanai par visām **Pircējam** izsniegtajām kredītkartēm un veiktajām darbībām ar katru kredītkarti vai 1 (vienas) darba dienas laikā pēc **Pircēja** pieprasījuma **Pārdevējs** izsniedz informācijas apkopojumu gan par visām **Pircējam** izsniegtajām kredītkartēm, gan atsevišķi izvērstu informāciju par veiktajām darbībām ar katru kredītkarti.
	11. **Pārdevējam** jānodrošina iespēja degvielas kartes lietotājam iegūt informāciju par kartes konta atlikumu, izmantojot bezmaksas tālruni vai internetu.
	12. Degvielas kartes bojājumu, nozaudēšanas, nomaiņas vai papildus degvielas kartes pasūtīšanas gadījumā Pārdevējam jānodrošina jaunu degvielas karšu izsniegšanu bez maksas 5 (piecu) darba dienu laikā kopš paziņojuma saņemšanas par degvielas karšu bojājumiem, nozaudēšanu vai jaunu Karšu pasūtīšanu.
	13. Pircējs, pasūtot degvielas kartes, norāda degvielas kartes izgatavošanai un turpmākai lietošanai nepieciešamo informāciju. Pamatojoties uz Pircēja pasūtījumu, Pārdevējs izgatavo un izsniedz Pircējam tā pasūtītās degvielas kartes.
	14. Pārdevējam jānodrošina iespēju pēc Pircēja pieprasījuma ierobežot viena ar degvielas kartes veicamā maksājuma apjomu, iespēju noteikt katras degvielas kartes dienas limitu un noteikt ierobežojumu no Pircēja iegādāties tikai Degvielu.
3. **Līdzēju atbildība**
	1. Līdzēji ir savstarpēji atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī Līdzēja Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
	2. Šajā Līgumā noteikto saistību neizpildīšanas gadījumā vainīgais Līdzējs atlīdzina otram Līdzējam zaudējumus, bet Līgumā noteiktajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
	3. Līgumsoda samaksa neatbrīvo Līdzējus no to pienākumu izpildes, kā arī ar savu darbību nodarīto zaudējumu atlīdzināšanas.
	4. Par 2.7. apakšpunktā noteiktā apmaksas termiņa neievērošanu Pārdevējam ir tiesības piemērot Pircējam līgumsodu 0,1 % apmērā no nokavēto maksājumu summas par katru nokavēto dienu.
	5. Par 2.4. apakšpunktā noteikto saistību neizpildi, Pircējam ir tiesības piemērot Pārdevējam līgumsodu EUR 100.00 (viens simts *euro*, 00 centi) apmērā par katru saistību neizpildīšanas reizi.
	6. Ja Pircējam radušies zaudējumi tādēļ, ka Degvielas kvalitāte neatbilst Līguma noteiktajām Degvielas kvalitātes prasībām vai Pārdevēja uzrādītajiem dokumentiem, kas norādīti Līgumā, vai citiem Pārdevēja Līguma pārkāpumiem, Pārdevējs pilnībā sedz šādus Pasūtītāja zaudējumus.
	7. Ja veicot Pakalpojumu Pārdevēja vainojamas rīcības dēļ Pircējam ir nodarīti zaudējumi, Pārdevējs pilnībā sedz šādus Pircēja zaudējumus.
	8. Līgumsodu samaksa Līdzējus neatbrīvo no Līguma saistību pilnas izpildes. Līgumsoda summa netiek ieskaitīta zaudējumu atlīdzībā.
	9. Gadījumā, ja Pircējs konstatē, ka Pārdevējam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro, Pircējs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
	10. **Pārdevējam** ir pienākums ievērot Sadarbības ar darījumu partneriem pamatprincipus, kuri publicēti **Pircēja** mājaslapā <https://www.rigassatiksme.lv/files/sadarbibas_ar_darijumu_partneriem_pamatprincipi_2025.pdf>. Gadījumā, ja **Pārdevējs** neievēro šos pamatprincipus, **Pircējs** ir tiesīgs izbeigt Līgumu.
	11. **Pircējam** ir tiesības izbeigt Līgumu vienpusējā kārtā pirms termiņa, ja līgumu nav iespējams izpildīt tādēļ, ka Līguma izpildes laikā attiecībā uz **Pārdevēju** ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	12. Pircējam ir tiesības izbeigt Līgumu vienpusējā kārtā pirms termiņa, ja Pārdevējs vai Pārdevēja amatpersonas, Līguma izpildē iesaistītie Pārdevēja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar Līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Pircējam ir tiesības pieprasīt no Pārdevēja līgumsodu 2 (divu) līgumcenu, kas noteikta Līguma 1.4.punktā, apmērā.
	13. Pircējam ir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to Pārdevējam. Ja Pircējs izbeidz Līgumu saskaņā ar minētā apakšpunkta nosacījumiem, Pārdevējam nav tiesības celt nekādas pretenzijas un/vai pieprasīt zaudējumu atlīdzināšanu saistībā ar Līguma izbeigšanu.
	14. Pārdevējs drīkst veikt jauna apakšuzņēmēja, kura veicamo pakalpojumu cena ir vismaz 10 000 *eur* no pakalpojumu kopējās summas, iesaistīšanu Līguma izpildē, ja Pārdevējs par to paziņojis Pircējam un saņēmis Pircēja rakstveida piekrišanu apakšuzņēmēja iesaistīšanai Līguma izpildē.
	15. Pircējs izvērtē un pieņem lēmumu atļaut vai atteikt Pārdevēja apakšuzņēmēja nomaiņu vai jauna apakšuzņēmēja iesaistīšanu Līguma izpildē Līguma 3.14.punktā minētajā gadījumā 5 (piecu) darba dienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai.
	16. Pārdevējs var vienpusēji uzlabot Pielikumā Nr.1.1. pievienoto piedāvājumu – iesniegt papildinātu DUS sarakstu, informējot Pircēja pilnvarotās personas (e-pastā).
4. **Līguma spēkā esamība**
	1. Līgums stājas spēkā ar brīdi, kad to parakstījuši abi Līdzēji, Līguma izpilde tiek uzsākta **2025.gada \_\_\_\_.\_\_\_\_\_** (*orientējoši 2025.gada 1.oktobrī)* un tā darbības termiņš ir līdz **20\_\_\_\_.gada \_\_\_.\_\_\_\_** *(termiņš ne ilgāk kā 2 gadi)*vai līdz Līguma kopējās summas sasniegšanai, atkarībā no tā, kurš no apstākļiem iestājas pirmais.
	2. Attiecībā uz saistībām, kuras Līdzēji nav izpildījuši Līguma darbības termiņa laikā, Līgums ir spēkā līdz Līdzēju saistību pilnīgai izpildei.
	3. Pircējam ir tiesības pagarināt Līguma termiņu, līdz Līguma kopējā summa sasniedz Līguma 1.4. punktā noteikto Līguma kopējo summu. Par Līguma termiņa pagarināšanu Līdzēji noslēdz rakstisku vienošanos.
5. **Nepārvarama vara**
	1. Līdzēji nav atbildīgas par savu saistību izpildi, ne arī par saistību neizpildes vai nepienācīgas izpildes rezultātā otraam Līdzējam radītiem zaudējumiem, ja tas noticis nepārvaramas varas apstākļu, tādi kā ugunsgrēks, dabas stihijas, jebkura rakstura karadarbības, teroristu uzbrukums, normatīvo aktu izmaiņas vai citu tamlīdzīgu apstākļu rezultātā, kurus Līdzēji nevarēja ne paredzēt, ne novērst.
	2. Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām, kuru izpilde tiek tādējādi kavēta.
	3. Gadījumā, ja rodas nepārvaramas varas apstākļi, kas ietekmē šī Līguma atsevišķu daļu izpildes termiņus, bet netraucē izpildīt Līgumu kopumā, Līdzēji saskaņo savu turpmāko rīcību attiecībā uz Līguma izpildi un tā termiņiem.
	4. Līdzējam, kura darbību apgrūtina nepārvaramas varas apstākļi, nekavējoties jāinformē par to otrs Līdzējs, pievienojot jebkādu informāciju, kas apliecina nepārvaramas varas apstākļus, un norādot uz šādu nepārvaramas varas apstākļu ietekmi uz Līguma izpildi, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.
	5. Ja nepārvaramas varas apstākļi turpinās ilgāk par 2 (diviem) mēnešiem, Līdzējiem ir tiesības vienpusēji izbeigt Līguma darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienam no Līdzējiem nav tiesību uz zaudējumu atlīdzību un tiek veikts norēķins par faktiski padarītajiem darbiem, kuri ir nodoti Līgumā noteiktajā kārtībā.
6. **Konfidencialitātes nosacījumi**
	1. Līdzēji apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Līdzēja rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
	2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (pakalpojumiem, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
	3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir tiesības.
7. **Personas datu apstrāde**
	1. Līdzēji apliecina, ka Līgumā norādītos vai saskaņā ar Līguma izpildi nodotos Līdzēju darbinieku personu datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līguma noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām).
	2. Līdzēji apņemas nodrošināt spēkā esošajiem tiesību aktiem atbilstošu aizsardzības līmeni Līdzēju fizisko personu datiem. Līdzēji apņemas nenodot tālāk trešajām personām Līdzēju iesniegtos fizisko personu datus. Ja saskaņā ar spēkā esošajiem tiesību aktiem Līdzējiem var rasties šāds pienākums, tie pirms personas datu nodošanas informē par to Līdzējus, ja vien to neaizliedz spēkā esošie tiesību akti.
	3. Līdzējam, neizpildot vai pienācīgi neizpildot savas saistības, ir jāsedz visi Līdzējam, kuram nodarīti zaudējumi vai trešajām personām nodarītie zaudējumi, kas radušies tās darbības vai bezdarbības rezultātā. Līdzēji patstāvīgi ir atbildīgi trešo personu priekšā par personas datu aizsardzības un apstrādes noteikumu neievērošanu un, ja tiek konstatēta Līdzēja atbildība, Līdzējam jāapmierina trešo personu, ieskaitot valsts pārvaldes iestādes, pretenzija, pārskaitot naudas summu pretenzijas iesniedzējam vai samaksājot uzlikto soda naudas summu.
	4. Pārdevējs neizmanto tam uzticētos personas datus savām vajadzībām vai citiem ar Līguma minēto saistību izpildi nesaistītiem mērķiem, ja vien tas neizriet no spēkā esošiem normatīviem aktiem.
	5. Pēc datu apstrādes pabeigšanas Līguma izbeigšanas gadījumā vai Līguma darbības termiņa beigās, Pārdevējs pēc Pircēja norādījuma dzēš (iznīcina) vai nodod atpakaļ no Pircēja saņemtos visus fizisko personas personu datus un to kopijas (vai arī dzēš (iznīcina) kopijas), ja vien Eiropas Savienības vai Latvijas normatīvajos aktos nav paredzēta personas datu glabāšana.
8. **Citi noteikumi**
	1. Visi strīdi un domstarpības, kas radušies starp Līdzējiem Līguma izpildes gaitā, tiek risināti savstarpēju sarunu ceļā, bet, ja 2 mēnešu laikā tas nav iespējams, tad Latvijas Republikas tiesā atbilstoši normatīvajiem aktiem.
	2. Jebkuriem Līguma grozījumiem un papildinājumiem ir jābūt izteiktiem rakstveidā un abpusēji parakstītiem un tie kļūst par Līguma neatņemamām sastāvdaļām.
	3. Līdzējs, kurš pārkāpis Līguma noteikumus un tādejādi nodarījis otram Līdzējam zaudējumus, atlīdzina tos Latvijas Republikas normatīvajos aktos noteiktajā kārtībā.
	4. Pircējam ir šādi sertifikāti: ISO 9001 „Kvalitātes pārvaldības sistēmas. Prasības”, ISO 45001 “Arodveselības un darba drošības pārvaldības sistēmas. Prasības un lietošanas norādījumi” un ISO 50001 “Energopārvaldības sistēmas. Prasības un lietošanas norādījumi” standartiem.
	5. Visos Līgumā neatrunātajos gadījumos Līdzēji rīkojas atbilstoši Latvijas normatīvajiem aktiem.
	6. Līdzēji vienojas, ka no **Pircēja** puses ar Līguma izpildi saistītos jautājumus turpmāk risinās **Pircēja** pilnvarotā persona – \_\_\_\_\_\_\_\_\_\_\_\_\_\_\_\_\_\_\_\_\_\_\_\_. Pilnvarotajai personai nav tiesības izdarīt grozījumus šajā Līgumā un tā pielikumā.
	7. Līdzēji vienojas, ka no **Pārdevēja** puses ar Līguma izpildi saistītos jautājumus turpmāk risinās Pārdevēja pilnvarotā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. **Pārdevēja** pilnvarotajai personai nav tiesības izdarīt grozījumus šajā Līgumā un tā pielikumā.
	8. Līgumā noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kas nosaka tā sākumu. Korespondence, kas nosūtīta pa pastu, ir uzskatāma par saņemtu septītajā dienā no tās nosūtīšanas dienas. Korespondence, kas nosūtīta pa e-pastu, ir uzskatāma par saņemtu nākamajā darba dienā pēc tās nosūtīšanas dienas.
	9. Līgums un tā pielikumi sagatavots un parakstīts elektroniski, izmantojot drošu elektronisko parakstu un satur laika zīmogu. Par Līguma spēkā stāšanās datumu uzskatāms datums, kad pievienots pēdējais elektroniskais paraksts.
9. **Līdzēju rekvizīti un paraksti**

|  |  |
| --- | --- |
| **Pircējs**:RP SIA „Rīgas satiksme”juridiskā adrese: Kleistu iela 28, Rīga LV-1067biroja adrese: Vestienas iela 35, Rīga LV-1035AS „Citadele banka”SWIFT kods PARXLV22Konta Nr.LV56PARX0006048641565\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_. \_\_\_\_/ | **Pārdevējs**: “”Juridiskā adrese: Banka: SWIFT: Konts: \_\_\_\_\_\_\_\_\_\_\_\_\_\_\_\_\_/\_\_\_\_\_. / |

DOKUMENTS IR PARAKSTĪTS AR DROŠU ELEKTRONSIKO PARAKSTU UN SATUR LAIKA ZĪMOGU

1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-1)
2. Apliecinājumā minētā informācija ir nepieciešama RPSIA “Rīgas satiksme”, lai izpildītu Noziedzīgi iegūtu līdzekļu legalizācijas un terorisma un proliferācijas finansēšanas novēršanas un Starptautisko un Latvijas Republikas nacionālo sankciju likumu un ES Padomes Regulas Nr. 833/2014 “Par ierobežojošiem pasākumiem saistībā ar Krievijas darbībām, kas destabilizē situāciju Ukrainā” prasības, un, ja RPSIA “Rīgas satiksme” neiegūst likumā noteikto klienta izpētes prasību izpildei nepieciešamo patieso informāciju un dokumentus apjomā, kas tam ļauj veikt pārbaudi pēc būtības, RPSIA “Rīgas satiksme” ir tiesīgā neuzsākt vai izbeigt darījuma attiecības ar darījuma partneri. [↑](#footnote-ref-2)
3. Tehniskā specifikācija aktualizēta 2025.gada 28.jūlijā. [↑](#footnote-ref-3)
4. Plānotais apjoms līguma izpildes laikā var mainīties atkarībā no Pasūtītāja vajadzībām un saimnieciskās darbības. [↑](#footnote-ref-4)
5. Pretendnets norāda kredītlimitu, kas nav mazāks kā Nolikuma 2.pielikumā “Tehniskā specifikācija” 4.2.punktā norādīts. [↑](#footnote-ref-5)